PRITARTA

Telšių rajono savivaldybės administracijos skyriaus vedėjo 2017-03-06 raštu Nr. ŠV1-17

PATVIRTINTA

Telšių r. Luokės Vytauto Kleivos gimnazijos direktoriaus 2017-01-12 įsakymu Nr. V1-12

**TELŠIŲ R. LUOKĖS Vytauto Kleivos GIMNAZIJOS**

**2016 METŲ VEIKLOS ATASKAITA**

1. **Bendra informacija.**
   1. Mokiniai (mokinių skaičius, fiksuojant kasmet rugsėjo 1 d. duomenimis,

skaičiaus pokytis perpastaruosius 3 m.):

|  |  |  |
| --- | --- | --- |
| Metai | Rugsėjo 1 d. | Mokinių skaičiaus pokytis |
| 2014 | 285 | - 44 (2013 – 329) |
| 2015 | 279 | - 6 |
| 2016 | 257 | - 22 |

* 1. Darbuotojai:
     1. bendras darbuotojų skaičius – 53
     2. mokyklos vadovai, jų kvalifikacija:

direktorius – III vadybinė kvalifikacija, 1 etatas;

direktoriaus pavaduotojas ugdymui – III vadybinė kvalifikacija, 1 etatas;

skyriaus vedėjas – III vadybinė kvalifikacija, 1 etatas;

direktoriaus pavaduotojas ūkio ir bendriesiems klausimams, 1 etatas.

* + 1. mokytojų ir pagalbos mokiniui specialistų skaičius, fiksuojant spalio 1 d. duomenis:

|  |  |  |
| --- | --- | --- |
| Pagrindinė darbovietė | Nepagrindinė darbovietė | Iš viso |
| 28 | 6 | 34 |

* + 1. mokytojų, pagalbos mokiniui specialistų kvalifikacija (skaičiuojant dirbančius ir pagrindinėje, ir ir nepagrindinėje darbovietėse), kvalifikacinės kategorijos:

|  |  |
| --- | --- |
| **Pedagoginiai:** | **Pagrindinės pareigos** |
| mokytojų skaičius |  |
| turi aukštąjį išsilavinimą | 34 |
| turi aukštesnįjį išsilavinimą | 2 |
| su viduriniu išsilavinimu | - |
| turi pedagogo kvalifikaciją | 34 |
| turi dėstomo dalyko kvalifikaciją | 34 |
| studijuoja | - |
| ekspertai | - |
| metodininkai | 5 |
| vyresnieji mokytojai | 23 |
| mokytojai | 6 |
| neatestuoti | - |
| **Nepedagoginiai:** | **Pagrindinės pareigos** |
| darbuotojų skaičius | 19 |
| etatų skaičius | 21 |

* 1. Mokyklos dalyvavimas programų, projektų konkursuose 2016 m. (parašyta programų,

gautas finansavimas (Eur) ar kitokia parama):

Savivaldybės lėšos: projektas „Sveikatos arkliukas“ - 300 Eur.

„Viešųjų darbų įgyvendinimo ir finansavimo sutartis“ (Darbo birža) – 1187,28 EUR.

* 1. Mokinio krepšelio (MK) lėšos ir jų panaudojimas:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas  (09-01) | Panaudota gruodžio 31 d. | | |
| Eur. | | Proc. |
| 1. | Iš viso MK lėšų | 401 200 | 401 200 | 402 600 | | 100,3 |
| 1.1. | Vadovėliams ir kt. mokymo priemonėms | 5 700 | 5 700 | 6 600 | | 115,8 |
| 1.2. | Mokytojų ir kt. ugdymo procese dalyvaujančių asmenų kvalifikacijai tobulinti | 1 900 | 1 900 | 1 600 | | 84,2 |
| 1.3. | Mokinių pažintinei veiklai ir profesiniam orientavimui | 1 300 | 1 300 | 800 | | 61,5 |
| 1.4. | IKT diegti ir naudoti | 1 400 | 1 400 | 1 400 | | 100 |
| 2. | Vienam mokiniui tenka MK lėšų | 1 561,09 | 1 561,09 |  |  | |

* 1. Savivaldybės biudžeto (SB) lėšos ir jų panaudojimas:

|  |  |  |  |  |  |
| --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | |
| Eur. | Proc. |
| 1. | Iš viso SB lėšų | 152 300 | 159 200 | 159 200 | 100 |
| 1.1. | Iš jų darbo užmokesčiui | 92 300 | 97 300 | 97 300 | 100 |

* 1. Gauta savivaldybės biudžeto (pagal LRV nutarimus ir Tarybos sprendimus):

|  |  |  |  |
| --- | --- | --- | --- |
| Eil. Nr. | Reikmės | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | Gimnazijų aplinkos kūrimas | 2400 Eur | Fizikos kabineto suolai |
| 2. | Telšių teritorinė darbo birža | 1187,28 Eur | Viešųjų darbų įgyvendinimas |
| 3. | Savivaldybės biudžetas | 4800 Eur | Dėl MMA kilimo |

* 1. Gautas 2016 metais papildomas (ne iš savivaldybės biudžeto) finansavimas arba kitokia parama iš kitų šaltinių:

|  |  |  |  |
| --- | --- | --- | --- |
| Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 2% GPM parama | 702,35 Eur | Nepanaudota. Taupoma Gimnazijos tarybos sprendimu |

**2. Veiklos tikslų ir uždavinių įgyvendinimas**

1. Tikslas: Ugdyti kūrybingą, pilietišką, besimokančią, savarankišką, sveiką, savim pasitikinčią bendruomenę.

* 1. Uždavinys: Kūrybiškas problemų sprendimas, asmeninių tikslų siekimas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

Parengtas Klasių vadovų veiklos aprašo projektas, kuriame numatytos klasės vadovo teisės ir pareigos, veiklos tikslai ir kryptys, veiklos fiksavimas elektroniniame dienyne. Kiekvieną savaitę vykdyti klasių vadovų pasitarimai. Klasių vadovai bendradarbiaudami dalijosi patirtimi, priimti susitarimai dėl mokinių netinkamo elgesio koregavimo, mokyklos nelankymo, pažangumo gerinimo.

Pedagoginių darbuotojų asmeninis tobulėjimas. Pedagogai asmeniniam tobulėjimui renkasi įvairius būdus. 93% (2014-2015 m. m. – 93%) mokytojų ir 100% vadovų dalyvavo kvalifikacijos kėlimo renginiuose, dažniausiai Telšių švietimo centre. tačiau tik 50% (2014-2015 m. m. – 61%) mokytojų kėlė kvalifikaciją ne mažiau kaip 5 kartus per metus. Kvalifikacijos nekėlė 2 mokytojai (6%). Vidutiniškai mokytojai kvalifikaciją kėlė 6,41 (2014-2015 m. m. – 8,03) dienos (dalyvavo 4,34 renginio (2014-2015 m. m. – 4,09). 4 mokytojams suteiktas mokytojo metodininko vardas. Gimnazijos vadovai kvalifikaciją kėlė vidutiniškai 7,7 dienos (dalyvavo 3,6 renginio) (2014-2015 m. m. – 22,66 dienos; 4,3 renginio). Mokyklos mokytojams organizuotas seminaras „Motyvacija ir komunikacija pedagoginėje aplinkoje“ (lapkričio 17 d.), dalyvavo 28 gimnazijos pedagogai. Dalydamiesi patirtimi pranešimus rajono ir šalies pedagogams skaitė 5 mokytojai (2015 m. – 3 mokytojai). Vestos atviros pamokos, mokytojai stebėjo kolegų iš savo mokyklos, Šiaulių Gegužių progimnazijos pradinių klasių mokytojų pamokas. Stebėtos pamokos aptartos metodinėse grupėse. Mokytojams trūksta drąsos atviriau dalytis patirtimi ne tik su rajono mokytojais, bet ir su kolegomis savo mokykloje.

Siekiant įvertinti savo veikos metų rezultatus, mokykloje priimta Praktinės, metodinės, auklėjamosios veiklos ir profesinio tobulėjimo ataskaita. Metodinėse grupėse mokytojai pristatė ir aptarė savo ataskaitas, 30 % pristatė parengtus dokumentus gimnazijos vadovams. 88% tėvų pasitiki mokyklos mokytojais kaip specialistais (2015m. – 89%). 54% mokinių pamokos yra įdomios, nenuobodžios (2015 m. – 55%).

Įgyvendinant tėvų švietimą suorganizuotos paskaitos tėvams visuotiniuose tėvų susirinkimuose: 2016 m. vasario 3 d. Telšių PPT psichologės A. Beržanskienės paskaita ,,Bendravimo su tėvais svarba vaiko gyvenime“, 2016 m. gruodžio 14d., bendradarbiaujant su Telšių Visuomenės sveikatos biuro darbuotojais, lektoriaus A.Šiukštos paskaita apie rūkymo ir elektroninių cigarečių žalą vaikų organizmui. Pasirašyta bendradarbiavimo sutartis su VšĮ „Meda Project” dėl projekto „EBRU – tapymas ant vandens“ projekto įgyvendinimo. Į projektą įsitraukė 20 šeimų.

Siekiant geresnių mokymosi pasiekimų, pradėta matuoti mokinių daroma mokymosi pažanga. Metodinėse grupėse aptarti įvairūs pažangos matavimo, fiksavimo būdai (lentelės, grafikai, rodyklės, skaičiai...). Klasių vadovų metodinėje grupėje susitarė, kaip matuoti mokinių mokymosi pažangą: vadovai stebėjo mokinių mokymosi pokyčius, inicijavo individualios mokinių pažangos aptarimus su toje klasėje dirbančiais mokytojais 1 kartą per pusmetį, mokytojai geriau pažino mokinius, dalijosi ugdymo – auklėjimo patirtimi. Klasių vadovai kartą per pusmetį organizavo trišalius pokalbius su vaiku ir jo tėvais.

Metodinėse grupėse analizuoti ir lyginti ankstesnių metų ST, PUPP, VBE rezultatai. Mokinių pasiekimų gerinimui priimti ir įgyvendinti konkretūs sprendimai: namų darbų klubas (70% mokinių sistemingai ruošia namų darbus), konsultacinių valandų skyrimas pagal mokinių poreikį, pradinėse klasėse organizuojamos ,,Skaitymo valandos“ skaitymo įgūdžiams gerinti. 2016 metais nebuvo mokinių, kurių skaitymo gebėjimai būtų įvertinti nepatenkinamu lygiu (2015 m. tokių mokinių buvo 12,5%, t. y. 2 mokinai). Gerėjo mokyklos pažangumas: 2015 m 92,12%, 2016 m. – 96.48%. 1-4 klasių mokinių grupėje 13.7% mokinių pasiekė aukštesnįjį lygį (2015 m. – 12,7%), 41,1 pasiekė pagrindinį lygį (2015 m. – 32.4%), 4,11% nepasiekė patenkinamo lygio. 5-8 klasių mokinių grupėje 28,41% pasiekė pagrindinį lygį (2015 m. – 22,9%), 60,23% - patenkinamą lygį (2015 m. – 66,2%). 11-12 kl. mokinių grupėje 38,10% mokinių pasiekė pagrindinį lygį 2015 m. – 20%).

Žymiai kito PUPP pasiekimų įvertinimo vidurkis lietuvių kalbos dalyko siekė 6,55 (2015m. – 6,35) , o matematikos 6,05 (2015m. – 4,7) balo. Nuokrypis tarp PUPP ir dalyko metinio vidurkio: lietuvių kalbos – 0,1 balo aukštesnis (2015m -0,6 balo žemesnis), matematikos 0,04 balo žemesnis (2015m. 1,4 balo aukštesnis).

Pirmo aukšto koridoriuje įkurta „Garbės alėja“: stenduose skelbiami ir taip skatinami geriausiai besimokantys, mokyklą lankantys, padarę pažangą mokiniai. Ketvirti metai Kovo 11-osios proga organizuotas geriausių mokinių pagerbimas kartu su Luokės bendruomene. Stendas keistas du kartus per metus, apibendrinus pusmečio rezultatus.

*Uždavinio įgyvendinimas – 95%.*

* 1. Uždavinys: Lyderystės skatinimas

*Pasiektas rezultatas. Komentarai dėl nepasiektų arba iš dalies nepasiektų rezultatų:*

2016 m. kovo 3 d. suorganizuoti mokinių savivaldos mokymai (MS Telšiai narė). Mokinių iniciatyva organizuoti renginiai: Helovynas, Spalvų savaitė, Pyragų diena, Aktyvios pertraukos, Šypsenų diena, Kalėdinis žiburėlis. Iš trijų pretendentų išrinktas Gimnazijos prezidentas (2016-11-11). Rinkimuose dalyvavo 80% gimnazijos 5-12 klasių mokinių. Pirmą kartą mokyklos istorijoje gimnazijos rinkiminė komisija organizavo išrinktos prezidentės inauguraciją.

Gimnazijoje veikia mokinių iniciatyvų grupės: grupė „Mes“, nuo 2016 m. veiklą pradėjo neformali grupė „Iniciatyvų artelė“, mokinių prezidentūra. Skirtingų poreikių, gebėjimų mokiniai gali pasirinkti ir įsitraukti į skirtingas veiklas. Iniciatyvų grupėse savanoriškai dalyvauja 34 mokiniai (2015m. – 20). Mokinių prezidentūros veikloje dalyvauja 20 vyresniųjų klasių mokinių, aktyviausiai veiklas inicijuoja prezidento komandos nariai (7 mokiniai). Gimnazijos mokinių prezidentė A. Leimontaitė dalyvauja Lietuvos moksleivių sąjungos Telšių r. moksleivių parlamento veikloje.

Mokinių lyderystei skatinti organizuojamas projektinio darbo rašymas ir pristatymas IG-IIG klasių mokiniams. Visi šių klasių mokiniai pristatė darbus 8-IIG klasių mokiniams, dalyvavusiems tėvams (2016 m. pristatymuose dalyvavo 3 tėvai, 2015 m. - 0). 62% mokinių mano, kad yra įsitraukę į mokyklos veiklas, dalyvauja renginiuose, teikia siūlymus, kaip mokykloje būtų galima ką nors pakeisti (2015 m. – 69%).

Gimnazijoje aktyviai veikia Bendradarbiavimo su tėvais grupė, kuri inicijuoja tėvų komiteto veiklą. 2016 m. įvyko 2 gimnazijos tėvų komiteto susirinkimai, kuriuose svarstytas mokinių saugumas, tėvų įsitraukimas į mokyklos veiklas bei vyko pasitarimas dėl prašymo gimnazijai suteikti Vytauto Kleivos vardą. 90% tėvų mano, kad mokykloje yra skatinamas mokytojų, mokinių ir tėvų dalyvavimas mokyklos bendruomenės gyvenime (2015 m. – 81%), kad tėvams reguliariai suteikiama galimybė pareikšti atsiliepimus apie mokyklos veiklą, tėvų nuomonė, kritika ir pasiūlymai aptariami ir įgyvendinami, mano 80% tėvų (2015 m. – 83%). Kad tėvams mokykla suteikia pakankamai galimybių dalyvauti mokyklos veikloje, mano 84% tėvų (2015 m. 86%). Tačiau gimnazijos gyvenime aktyviai dalyvauja mažai tėvų: visuotiniuose tėvų susirinkimuose, paskaitose tėvų švietimo klausimais dalyvauja 25-30% mokinių tėvų. Į klasių mokinių tėvų susirinkimus susirenka 30-50% vyresniųjų klasių mokinių tėvų. Aktyvesni yra pradinių klasių mokinių tėvai. Klasės gyvenimu domisi daugiau negu 90% tėvų. Pavieniai tėvai organizuoja veiklas mokiniams (sporto varžybos per Šeimos dieną, edukaciniai užsiėmimai pradinių klasių mokiniams). Mokinių nuomone, tik 36% tėvų noriai dalyvauja mokyklos renginiuose, įsitraukia į renginių organizavimą, veda pamokas, vyksta kartu į ekskursijas ir pan. (2015 m. – 58%).

*Uždavinio įgyvendinimas – 95%.*

* 1. Uždavinys: Pilietiškumo ugdymas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

Uždavinio įgyvendinimuiorganizuojami Valstybinių švenčių minėjimai (Sausio 13-osios, Vasario 16-osios, Kovo 11-osios, Gedulo ir Vilties dienos paminėjimas). Dažnai šitos šventės vykdomos kartu su Luokės bendruomene. Gimnazijoje suorganizuotos šventės ir konkursai: ,,Rašau Lietuvos vardą“, tradicinis gimnazijos pradinių klasių mokinių meninio skaitymo konkursas ,,Mano Tėviškėlė“, paminėti kovos su Korupcija dieną organizuotos integruotos etikos – pilietiškumo pagrindų pamokos ,,Vertybių siena“, plakatų konkursas. 70% 5-12 klasių mokinių dalyvavo Konstitucijos egzamine, Lietuvos istorijos žinovas (50 mokinių). Mokiniai dalyvauja rajone organizuojamuose renginiuose ir akcijose (,,Bėgame už laisvę“, „Uždekime žvakutę už žuvusius keliuose“). Spalio mėn. IG-IIG klasių mokiniai lankėsi Telšių r. savivaldybėje, kur pilietiškumo pamokas vedė meras P. Kuizinas. Vyresnių klasių mokiniams organizuota išvyka į Seimą. Pradinių klasių mokiniai gamino ir nuvežė Kalėdinius sveikinimus Telšių r. Dūseikių globos namų gyventojams. 90% mokinių dalyvauja Lietuvos valstybinių švenčių minėjimuose. Pradinių klasių mokiniams organizuotos išvykos į Luokės seniūniją. Vyresnių klasių mokiniams pravestos klasės valandėlės pilietiškumo, savanorystės temomis (pvz., „Visuomeninė veikla ir savanoriškumas“, „Donorystė – viltis gyventi, viltis pasveikti“, „Kas priklauso nuo mano elgesio“).

Direktoriaus 2015-08-26 įsakymu Nr-V1-160 patvirtinta Socialinės veiklos organizavimo tvarka. 2016 m. visi mokiniai dalyvavo ir atsiskaitė už socialinės veiklos vykdymą.

Skatinant ekologinį požiūrį į aplinką pravestos 5 klasės valandėlės („Rūšiavimo nauda. Kaip tai padeda aplinkai?“, „Saugi aplinka – sveikas žmogus“, „Šiukšlių rūšiavimas. Šiukšliadėžės mokykloje“, „Saugok gamtą“). Mokiniai mokėsi rūšiuoti atliekas mokykloje, namuose. Gimnazijos koridoriuose, ikimokyklinėje grupėje pastatytos atliekų rūšiavimo dėžės. Tačiau tik dalis mokinių atsakingai rūšiuoja atliekas. Akcijoje „Darom“ dalyvavo 85% mokinių (2015 m. – 80%).

*Uždavinio įgyvendinimas – 90%.*

* 1. Uždavinys: Mokymuisi tinkamos aplinkos kūrimas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

2016m. kovo 18 d atidaryta keramikos klasė, nuo rugsėjo aktyviai pradėjo veikti keramikos būrelis. Kūrybinius gebėjimus ir smulkiąją motoriką būrelyje lavina 35 mokinių (23 1-4 klasių ir 12 5-6 klasės mokinių). Rudenį pradėta renovuoti sporto salė, kūno kultūros pamokos vyko aktų salėje, todėl kūno kultūros pamokos negalėjo būti maksimaliai vykdomos iki pat metų pabaigos.

Mokinių bendravimui ir bendradarbiavimui skatinti, prezidentūros veiklai aktyvinti mokinių savivaldai perduotas kabinetas. Tačiau trūksta mokinių iniciatyvų ir finansinių galimybių kabineto apipavidalinimui. Mokiniai savarankiškai administruoja Facebook paskyrą „LVKG mokiniai“, kurioje informacija dalijasi be patyčių ir „šiukšlių“.

Pradinėse klasėse pradėtos įgyvendinti prevencinės programos „Obuolio draugai“, „Veikime kartu“. Dalyvauja visi pradinių klasių ir skyriaus mokiniai, mokytojai. 66% mokinių mano, kad mokykloje vyrauja draugiški tarpusavio santykiai, mokykloje nėra patyčių (2015 m. – 64%). Tačiau tik 36% mokinių mano, kad mokiniai drausmingai elgiasi nematant mokytojams (2015 m. – 38%).

*Uždavinio įgyvendinimas – 95%.*

1. Tikslas: Šeimos ir kartų vertybių puoselėjimas.
   1. Uždavinys: Gyvųjų tradicijų puoselėjimas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

Suorganizuoti mokyklos tradiciniai renginiai (Mokytojų diena, „Abiturientų susitikimas“, „Advento rytas“, „Šeimos diena“ ir kt.), surinkta ir susisteminta medžiaga mokyklos metraščiui.

*Uždavinio įgyvendinimas – 100%.*

* 1. Uždavinys: Naujų tradicijų kūrimas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

Suorganizuota Pyragų diena mokykloje skatino bendruomeniškumo jausmą (pyrago kepimas šeimoje ir juo dalijimasis su bendruomenės nariais). Pirmąkart mokyklos istorijoje surengta Gimnazijos prezidento inauguracija, sukurtos prezidento regalijos. Įprastai, linksmai pagerbiant dvyliktokus tradicine švente –„100- dieniu“ , buvo suorganizuot nauja šventė – 1-okų šimtadienis, taip skatinant mažuosius mokinius parodyti kaip moka įsilieti į mokyklos bendruomenę.

Klasių vadovų metodinėje grupėje rengtų pasitarimų metu vadovai dalijosi patirtimi, efektyviais darbo metodais, teikti siūlymai naujoms veiklų formoms. Tačiau ne visos įgyvendintos priemonės buvo patrauklios mokiniams, mokiniai ne visada įsitraukė į veiklų organizavimą ir dalyvavimą.

*Uždavinio įgyvendinimas – 80%.*

* 1. Uždavinys: Tautinio identiteto puoselėjimas.

*Pasiektas rezultatas. Komentarai dėl nepasiektų arba iš dalies nepasiektų rezultatų:*

Peržiūrėjus šokio dalyko programą, atsižvelgiant į miestelio bendruomenės pageidavimą, daugiau dėmesio skirta tradicinių liaudiškų šokių mokymui 1-4 klasės šokio pamokose. Visi pradinių klasių mokiniai moka pagrindinius valso ir polkos žingsnelius.

Nacionalinio diktanto rašymo konkurse Gimnazijoje dalyvavo 20 miestelio bendruomenės narių (2015 metais - 37). Gruodžio mėn. organizuota Žemaičių kalbos diena, „Protų mūšis apie Telšius ir žemaičius“

Pasikeitus organizatoriams atsisakyta dalyvauti Žemaičių kalbos konkurse.

*Uždavinio įgyvendinimas – 90%.*

**3. Kontroliuojančių institucijų ar išorės audito tarnybos atlikti patikrinimai (išvadų**

**apibendrinimas ir įvykdytos priemonės)**

|  |  |  |  |  |
| --- | --- | --- | --- | --- |
| Eil. Nr. | Data | Akto Nr. | Tikrinusi institucija | Svarbiausios išvados |
|  | 2016-03-07 | AP-1-33 | Telšių visuomenės sveikatos centras | Ikimokyklinio ugdymo veikla vykdoma nepažeidžiant HN |
|  | 2016-04-25 | PA.8-17 | Telšių visuomenės sveikatos centras | Bendrojo ugdymo veiklą vykdo nepažeidžiant HN 9 punkto reikalavimus |
|  | 2016-04-27,29 | - | Telšių rajono savivaldybės Švietimo, kultūros, sporto ir jaunimo reikalų skyrius | Standartizuoti testai ir klausimynai vykdyti pagal nustatytą tvarką |
|  | 2016-06-30 | KT9-3/1 | Telšių rajono savivaldybės Kontrolės ir audito tarnyba | Finansinių ataskaitų rinkinys parodo tikrą ir teisingą gimnazijos finansinę būklę, 2015 metų veiklos rezultatus, grynojo turto pokyčius ir pinigų srautus;  Biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal LR teisės aktus;  Gimnazija 2015 metais valstybės ir savivaldybės lėšas ir turtą valdė, naudojo, disponavo jais teisėtai ir naudojo įstatymų numatytiems tikslams. |
|  | 2016-10-07 | PA.8-150 | Telšių visuomenės sveikatos centras | Viekšnalių skyriuje veikla vykdoma pažeidžiant HN 7 punkto reikalavimą (nėra higienos paso) |
|  | 2016-10-07 | PA.8-149 | Telšių visuomenės sveikatos centras | Bendrojo ugdymo veikla vykdoma pažeidžiant HN 7, 52 punktus (Nėra higienos paso; grindų danga nelygi) |

**4. Problemos (**sąlygotos vidaus ir išorės faktorių)

1. Sporto salės remontas (nuo 2016-09-01) trukdo tinkamai įgyvendinti kūno kultūros dalyko programas.

2. Mokinių skaičiaus mažėjimas Viekšnalių skyriuje ir pradiniame ugdyme Luokės gimnazijoje.

3. Skirtingi mokinių gebėjimai sunkina mokytojų darbą pamokose.

4. Mokymo priemonių pagal atnaujintas programas trūkumas ar nebuvimas.

5. Mokinių pavėžėjimas nėra palankus mokinių popamokinės veiklos organizavimui.

6. Pagal eksperimentinio klasės krepšelio metodiką trūksta lėšų švietimo pagalbai organizuoti.

7. Atnaujinta mokyklos pastato šildymo sistema, tačiau per nesandarius langus ir neapšiltintą stogą į patalpas skverbiasi šaltis.

8. Mokyklos grindų danga nelygi, medinės grindys vietomis siūbuoja, chemijos kabineto grindys – cementas, istorijos, geografijos ir kitų kabinetų grindų danga suplyšusi, kelia pavojų mokinių ir mokytojų saugumui.

9. Pabrango kvalifikacijos kėlimo seminarai, didėja išlaidos, mažėja iš mokinio krepšelio apmokamų seminarų skaičius, mokytojai mažiau dalyvauja seminaruose.

10. Vežėjai neužtikrina mokinių pavėžėjimo esant sunkioms oro sąlygoms, genda transportas, dėl to mokiniai neatvežami į mokyklą. Prastas mokinių lankomumas lemia žinių spragas.